ร้านเบอร์เกอร์คิงเปิดใหม่ในปั๊มเอสโซ่เปิดใหม่ ริมถนนเพชรเกษม อำเภอนครชัยศรี ใกล้กับสตาร์บัคค่ะ น้องปอบเห็นป้ายเมนูใหม่เป็น extra long cheese beef burger จึงสั่งมาลองชิม อันละ  179 บาท 

ขนมปังทรงยาว เนื้อไม่ใช่ bun แต่เป็น baquette เนื้อเหนียวนุ่ม ด้านในก็ใส่เครื่องเบอร์เกอร์ตามปกติ พร้อมกับซอสรสชาติอร่อย กลมกล่อม เนื้อเบอร์เกอร์แบบ flame grilled หอมอร่อยค่ะ

ที่รู้สึกว่ามีเพิ่มขึ้นมาก็คือวัตถุกรอบๆ ที่กินแล้วไม่รู้ว่าเป็นอะไร แต่อร่อยดี จึงไปถามพนักงาน ถึงทราบว่าเป็นหอมทอด แต่น้องปอบก็ไม่ยืนยันนะคะ เพราะไม่รู้สึกว่าเป็นหัวหอมเลย มันคล้ายกับ แป้งเทมปุระทอดกรอบ มากกว่าค่ะ อย่างไรก็ตาม ส่วนผสมนี้ ทำให้เบอร์เกอร์ชิ้นนี้ มี texture  และอร่อยขึ้นมากค่ะ 